b'\n_START_ARTICLE_\nVi som g\xc3\xa5r k\xc3\xb6ksv\xc3\xa4gen\n_START_SECTION_\nInnspillingsfakta\n_START_PARAGRAPH_\nFilmen ble spilt inn 4. august \xe2\x80\x93 9. desember 1932 i Filmstaden i R\xc3\xa5sunda (studioscener) samt i Tollare og Saxtorp syd\xc3\xb8st for Landskrona (eksteri\xc3\xb8rscener).\n_START_SECTION_\nHandling\n_START_PARAGRAPH_\nHelga er en kjed, sjalu og skikkelig bortskjemt rikmannsdatter, som - etter en diskusjon om hennes inkompetanse i kj\xc3\xb8kkenet - trassig inng\xc3\xa5r et veddem\xc3\xa5l med sin kaval\xc3\xa9r. Veddem\xc3\xa5let g\xc3\xa5r ut p\xc3\xa5 at Helga skal klare \xc3\xa5 arbeide som kj\xc3\xb8kkenpike hos en fremmed familie i ett \xc3\xa5r. Den unge, vakre og motebevisste jenta, som verken kan koke kaffe eller lage kalvefrikass\xc3\xa9, blir f\xc3\xb8rst ansatt hos en mann og en kvinne som driver henne til vanvidd, og hun f\xc3\xa5r ganske fort sparken._NEWLINE_Helga gir ikke opp, tross motgangen, og blir ansatt i kj\xc3\xb8kkenet p\xc3\xa5 det store bruket Vinger. Hun avsl\xc3\xb8rer ikke sitt virkelige navn, ettersom hennes far er en kjent foretakseier. Helga anstrenger seg hardt for \xc3\xa5 klare sine kj\xc3\xb8kkenoppgaver og etter et par riktige tabber s\xc3\xa5 l\xc3\xa6rer hun seg \xc3\xa5 h\xc3\xa5ndtere kj\xc3\xb8kkenoppgavene. Helga f\xc3\xa5r hjelp av den korpulente og varmhjertede kokka, som har arbeidet i huset en lengre tid. Tross de begge kvinnenes ulikheter blir de gode venner._NEWLINE_Helga m\xc3\xb8ter ogs\xc3\xa5 en ung mann, en motorsyklist som arbeider som sj\xc3\xa5f\xc3\xb8r p\xc3\xa5 bruket. S\xc3\xb8t romantikk oppst\xc3\xa5r. Helgas far og den unge mannen kjenner hverandre, ettersom faren finansierer motorsykkelen som han har bygd og konkurrerer med. Dette inneb\xc3\xa6rer komplikasjoner, ettersom hun arbeider der under falsk identitet og ikke vil tape veddem\xc3\xa5let. Til slutt blir likevel sannheten oppdaget.'